Ghana Institute of Linguistics, Literacy and Bible Translation (GILLBT)

Ghana Institute of Linguistics, Literacy and Bible Translation (GILLBT) anɛ la’askanɛ gɔsid kariŋ, sɔbʋg, gbaʋŋ zamisʋg nɛ buudbanɛ pɔɔd sʋ’ʋlimnam la nɔbʋgir yɛla Ghana, ka lɛn lɛbigid Wina’am Gbaʋŋ la ken buudi kɔn’ɔb kɔn’ɔb ya’as.

 Labakʋda 
GILLBT yinɛ tʋʋmkanɛ ka Wycliffe Bible Translators nid yinne, onɛ da pin’ili tʋm nɛ Institute of African Studies bɛ University of Ghana yʋʋm tusir kɔbiswai nɛ pisyuobʋ nɛ ayi la ni (1962). Yʋʋm 1980, ba da maal la’aspaal ye dinɛ yʋ’ʋri an Ghana Institute of Linguistics (GIL) ye di tʋm tʋgʋs tuon. Yʋʋm tusir kɔbiswai nɛ pisnii nɛ ayi la ni (1982), ba da tiaki di yʋ’ʋri tis Ghana Institute of Linguistics, Literacy and Bible Translation (GILLBT).https://web.archive.org/web/20150329212059/http://www.wycliffe.net/partners/tabid/62/Default.aspx?continent=AFR&country=GH&entity=GHD

 La’asʋg nam 
GILLBT da keŋ tuon nɛ nɔɔryinne kanɛ ba di mɔr nɛ University of Ghana la, zin’ikanɛ an Institute of African Studies (IAS), nɛ Institute of Adult Education, bɛ Department of Linguistics la, nɛ Language Centre. Linguistic and anthropological vɛɛnsbanɛ ka GILLBT dim maal la,  IAS dimi ɛɛnti yisi di paalʋ.https://web.archive.org/web/20140301213744/http://ias.ug.edu.gh/index.php/academiccollaborations/gillbt GILLBT mɛ paas la’askanɛ an Wycliffe Global Alliance.

 Ligidi nyɛɛb 
GILLBT nyɛti di ligidi yitnɛ zin’is kɔn’ɔb kɔn’ɔb, nwɛnɛ nimbanɛ tisid piini nɛ la’asʋg nam kɔn’ɔb-kɔn’ɔb. Di mɛ lɛm paamid ligidi yit ban gɔsid saam gbɛɛnsa (guesthouses) dinɛ bɛ Accra nɛ Tamale la ka lɛn pirɛntit gbana.http://www.ghanaweb.com/GhanaHomePage/crime/artikel.php?ID=39595

 Tʋʋma 
Sɔb, karʋŋ nɛ gbaʋŋ zamisʋg yɛla

GILLBT la’as nɛ lʋgsieba tʋm Complementary Basic Education tʋʋma, dinɛ zamisid bibanɛ pʋ ken sakurɛ sɔb nɛ karʋŋ ba buudi pian’ad nwadisa awai.http://www.ghananewsagency.org/education/out-of-school-children-attend-classes--66115

Pian’ad lɛbigir

GILLBT anɛ la’asʋgnami atan banɛ lɛbigid Wina’am gbaʋŋ la Ghana kpɛla la yinne, paas nɛ Bible Society of Ghana nɛ International Bible Society.http://reference.sabinet.co.za/sa_epublication_article/neotest_v46_n2_a3 ya’asa, GILLBT la’as nɛ National Commission for Civic Education lɛbigid Ghana 1992 Wada gbaʋŋ la keŋ Ghana buudinam pistan (30), ka lɛn la’as nɛ International Federation of Women Lawyers lɛbigid "Rights of Ghanaian Women" keŋ buudi banɛ pɔɔdnam ni.http://www.gillbt.org/2012/03/achievements/

 Gbanvɛɛnsa 

Category:La'asʋg